ಹಿಲ್ಟನ್‌ ಅವರು ಫ್ಯಾಷನ್ ಮಾಡೆಲ್ ಜಾಸೊನ್‌ ಷಾರವರ ಜೊತೆಗಿದ್ದರು. ಇವರಿಬ್ಬರ ಸಂಬಂಧವು 2002ರ ಮಧ್ಯದಿಂದ 2003ರ ಪ್ರಾರಂಭದವರೆಗೆ ಇತ್ತು. ಅವರು 2003-2004ರಲ್ಲಿ ಸಂಗೀತಗಾರ ನಿಕ್ ಕಾರ್ಟರ್‌‍ರವರ ಜೊತೆಗೆ ಸಂಬಂಧವನ್ನು ಹೊಂದಿದ್ದರು. ನಂತರ ಇವರು ಗ್ರೀಕ್ ಶಿಪ್ಪಿಂಗ್‌ ಹೇರ್ ಪ್ಯಾರೀಸ್ ಲ್ಯಾಟಿಸಿಸ್‌‌ನೊಂದಿಗೆ ಮೇ 29, 2005ರಿಂದ ನವೆಂಬರ್ 2005ರವರೆಗೆ ಸಂಬಂಧವನ್ನು ಹೊಂದಿದ್ದರು. ಇದಾದ ನಂತರ ಅವರು ಮತ್ತೊಬ್ಬ ಗ್ರೀಕ್ ಹಡಗುಗಳ ವಾರಸುದಾರ ಸ್ಟಾವ್ರೊಸ್ ನಿಕೋಸ್ IIIವರೊಂದಿಗೆ ಮೇ 2006ರಲ್ಲಿ ಸಂಬಂಧ ಮುರಿದು ಬೀಳುವವರೆಗೆ ಡೇಟಿಂಗ್‌ ಮಾಡಿದ್ದರು. ಹಿಲ್ಟನ್ 2008ರ ಆರಂಭದಲ್ಲಿ ಗುಡ್ ಚಾರ್ಲೊಟ್ಟೆ ಸಂಗೀತ ತಂಡದ ಗೀಟಾರು ವಾದಕ ಬೆಂಜಿ ಮ್ಯಾಡಿನ್‌ರೊಂದಿಗೆ ಕಾಣಿಸಿಕೊಂಡಿದ್ದರು. ಮೇ ತಿಂಗಳಲ್ಲಿ ಡೇವಿಡ್ ಲೇಟರ್ಮನ್‌ರವರ ಟಿ.ವಿ ಟಾಕ್ ಶೋ ಸಂದರ್ಶನದಲ್ಲಿ ತಾವು ಮ್ಯಾಡಿನ್‌ರವರನ್ನು ವಿವಾಹವಾಗುವ ಉದ್ದೇಶ ಹೊಂದಿರುವುದಾಗಿ ಹೇಳಿದ್ದರು. ನವೆಂಬರ್ 2008ರಲ್ಲಿ ಸಂಬಂಧ ಮುರಿದು ಬಿತ್ತಾದರೂ "ಇಬ್ಬರು ಅತ್ಯುತ್ತಮ ಸ್ನೇಹಿತರಾಗಿ ಉಳಿದರು". ಫೆಬ್ರವರಿ 2009ರಲ್ಲಿ; ಹಿಲ್ಟನ್‌ರವರು "ದಿ ಹಿಲ್ಸ್‌" ನ ನಟ ಮತ್ತು ಅಮೇರಿಕಾದ ಬೇಸ್‌ ಬಾಲ್ ಆಟಗಾರ ಡಗ್ ರೈನ್‌ಹಾರ್ಡ್ ಅವರೊಂದಿಗೆ ಡೇಟಿಂಗ್ ಆರಂಭಿಸಿದರು. ಡಗ್ ರೈನ್‌ಹಾರ್ಡ್‌ರ ಕುರಿತು ಹೇಳುವಾಗ "ಆತ ನನ್ನ ಪತಿಯಾಗುವಾತ" ಎಂದು ಹೇಳುವ ಮೂಲಕ ಅವರನ್ನು ಮದುವೆಯಾಗುವ ಇಂಗಿತವನ್ನು ವ್ಯಕ್ತಪಡಿಸಿದ್ದರು. ಈ ಜೋಡಿ ಜೂನ್ 2009ರಲ್ಲಿ ಬೇರೆಯಾಗಿ ನಂತರ ಅದೇ ವರ್ಷ ಆಗಸ್ಟ್‌‍ ತಿಂಗಳಲ್ಲಿ ಮತ್ತೆ ಒಂದಾದರು. ಹಿಲ್ಟನ್ ಅವರು "ಲೈವ್ ವಿಥ್ ರೆಗಿಸ್‌ ಆ‍ಯ್೦ಡ್ ಕೆಲ್ಲಿ" ಎಂಬ ಅಮೇರಿಕಾದ ಟಿ.ವಿ ವಾಹಿನಿಯ ಮಾರ್ನಿಂಗ್ ಟಾಕ್ ಶೋ ಕಾರ್ಯಕ್ರಮದಲ್ಲಿ "ಒಂದು ರಾತ್ರಿಯ ಸಾಂಗತ್ಯ ನನಗೆ ಅಗತ್ಯವಿಲ್ಲ. ನೀವು ಅದನ್ನು ಬಿಟ್ಟಾಗ ಅದು ನಿಮಗೆ ಒಟ್ಟಾರೆ ಹಿತ ನೀಡುತ್ತದೆ. ನೀವು ಸಿದ್ದವಾಗಿರುವ ಊಟದ ತಟೆಯನ್ನು ಅವರ ಕೈಗೆ ಇಡದಿದ್ದರೆ, ಪುರುಷರು ನಿಮಗಾಗಿ ಹಾತೊರೆಯುತ್ತಾರೆ. ನೀವು ಸಂಪೂರ್ಣವಾಗಿ ಒಪ್ಪಿಕೊಳ್ಳಬೇಕು. ಗಂಡಸರು ನಿಮ್ಮಿಂದ ಹೆಚ್ಚಿನದನ್ನು ಬಯಸುತ್ತಾರೆ. ಹಿಲ್ಟನ್‌‍ರವರು ಸಣ್ಣ ನಾಯಿ ಮರಿಗಳನ್ನು ಬಹಳ ಪ್ರೀತಿಸುತ್ತಿದ್ದರು. ಪೊದೆಗೂದಲಿನ ಸಣ್ಣ ನಾಯಿ ಮತ್ತುನುಣುಪು ಕೂದಲಿನ ಜಾತಿಯ ಹೆಣ್ಣು ನಾಯಿಯನ್ನು ಸಾಕಿದ್ದರು. ಇದಕ್ಕೆ ಟಿಂಕರ್‌ ಬೆಲ್ ಎಂದು ಹೆಸರಿಟ್ಟಿದ್ದರು. ಪ್ಯಾರೀಸ್ ಹಿಲ್ಟನ್ ಸತತವಾಗಿ ಟಿಂಕರ್‌ಬೇಲ್ (ಅವರ"ಅನುಬಂಧಕವಾದ ನಾಯಿ")ಯನ್ನು ತಮ್ಮೊಂದಿಗೆ, ಎಲ್ಲಾ ಸಾಮಾಜಿಕ ಸಭೆಗಳಿಗೆ ಮತ್ತು ಸಮಾರಂಭಗಳಿಗೆ ಹಾಗೂ "ಸಿಂಪಲ್ ಲೈಫ್" ಎನ್ನುವ ಜನಪ್ರಿಯ ಟಿ.ವಿ ರಿಯಾಲಿಟಿ ಶೋನ ಎಲ್ಲಾ ಐದು ಋತುಮಾನದಲ್ಲಿಯೂ ಕರೆತರುತ್ತಿದ್ದರು. 2004 ರಲ್ಲಿ ಟಿಂಕರ್‌ಬೆಲ್ ‌ನಾಯಿಯೊಂದಿಗ ಘಟನಾವಳಿಗಳ ಕುರಿತು "ದಿ ಟಿಂಕರ್‌ಬೆಲ್ ಹಿಲ್ಟನ್‌ ಡೈರೀಸ್" ಎಂಬ ಪುಸ್ತಕವನ್ನು ಬರೆಯಲಾಗಿತ್ತು. ಹಿಲ್ಟನ್‌ರವರ ಮನೆಯಲ್ಲಿ ಕಳ್ಳತನವಾದ ನಂತರ ಆಗಸ್ಟ್12, 2004ರಂದು ಟಿಂಕರ್‌ಬೆಲ್ ನಾಪತ್ತೆ ಆಗಿತ್ತು ಮತ್ತು ಅದನ್ನು ಸುರಕ್ಷಿತವಾಗಿ ಹುಡುಕಿ ತಂದುಕೊಟ್ಟವರಿಗೆ $5,000 ರಷ್ಟು ಹಣವನ್ನು ಬಹುಮಾನವಾಗಿ ನೀಡಲಾಗುವುದೆಂದು ಹೇಳಿದ್ದರು. ಆರು ದಿನಗಳ ನಂತರ ಅವರ ಮುದ್ದಿನ ಟಿಂಕರ್‌‍ಬೆಲ್ ನಾಯಿ ಅವರಿಗೆ ಸಿಕ್ಕಿತು. ಮತ್ತೆ ಡಿಸೆಂಬರ್ 1, 2004ರ ನಂತರ ಟಿಂಕರ್‌ಬೆಲ್ ಪ್ಯಾರೀಸ್ ಹಿಲ್ಟನ್‌ರೊಂದಿಗೆ ವಿವಿಧ ಸಮಾರಂಭಗಳಲ್ಲಿ ಕಾಣಿಸಿಕೊಂಡಿತು. ಹಿಲ್ಟನ್‌‍ರವರು ಲಾಸ್‌ಏಂಜಲೀಸ್‌‍ನ ಪೆಟ್ಸ್ ಆಫ್ ಬೆಲ್ ಏರ್ ಎಂಬ ಸಾಕು ಪ್ರಾಣಿಗಳ ಮಾರಾಟ ಮೇಳದಲ್ಲಿ ಜುಲೈ25, 2007ರಂದು ನುಣುಪು ಕೂದಲಿನ ನಾಯಿಜಾತಿಯ ಒಂದು ಗಂಡು ನಾಯಿ ಮರಿಯನ್ನು ಸಹ ಖರೀದಿಸಿದರು. ಮಾನವರ ಉತ್ತಮ ಸ್ನೇಹಿತನಾದ ನಾಯಿ ಮೇಲಿರುವ ಪ್ರೀತಿಯಿಂದ ಹಿಲ್ಟನ್‌‍ರವರು ನಾಯಿಗಳಿಗಾಗಿ ಲಿಟಿಲ್ ಲಿಲ್ಲಿ ಎನ್ನುವ ನಾಯಿ ವಸ್ತ್ರಗಳನ್ನು ಸಜ್ಜುಗೊಳಿಸಿದರು. ಇಂತಹ ಕೆಲಸಗಳಿಂದ ಪ್ರಾಣಿಗಳನ್ನು ಅಪಾಯದಿಂದ ಪಾರುಮಾಡಬಹುದು ಎಂಬ ಆಶಯ ಅವರದು. ಹಿಲ್ಟನ್ ಸುಪರ್ ಬೌಲ್ XLII ಉತ್ಸವಗಳ ಸಂದರ್ಭದಲ್ಲಿ ನೀಡಿದ ಸಂದರ್ಶನದಲ್ಲಿ "ನನ್ನ ಬಳಿ ಹದಿನೇಳು ನಾಯಿಗಳಿವೆ ಮತ್ತು ನಾನು ಅವುಗಳಿಗೆ ಉಡುಗೆ ತೊಡಿಸಲು ಇಷ್ಟಪಡುತ್ತೇನೆ. ಆದ್ದರಿಂದ ನಾನು ನಾಯಿಗಳಿಗೆ ವಸ್ತ್ರವಿನ್ಯಾಸ ಮಾಡಿಡುತ್ತಿದ್ದೇನೆ ಈ ಬಟ್ಟೆಗಳು ನಿಜಕ್ಕೂ ಬಹಳ ಸುಂದರವಾಗಿವೆ. ಮನುಷ್ಯರಿಗಾಗಿ ನಾವು ಡ್ರೆಸ್ಸ್ (ಉಡುಗೆಗಳು) ಮತ್ತು ಜೀನ್ಸ್ ಹೀಗೆ ಎಲ್ಲವನ್ನೂ ಕಲ್ಪನೆ ಮಾಡಿಕೊಂಡು ನಮಗೆ ಬೇಕಾದ ರೀತಿಯಲ್ಲಿ ವಿನ್ಯಾಸ ಮಾಡಿಕೊಳ್ಳುತ್ತೇವೆ. ಆದರೆ ನಾಯಿಗಳಿಗೆ ನಾವು ಏನುಮಾಡುತ್ತಿದ್ದೇವೆ" ಎಂದು ಹೇಳಿದರು. ಹಿಲ್ಟನ್‌‍ರವರಿಗೆ ನಾಯಿಗಳ ಮೇಲಿದ್ದ ಪ್ರೀತಿ, ಕ್ರಯೋನಿಕ್ಸ್ ಇನ್‌ಸ್ಟಿಟ್ಯೂಟ್‌‍ ಅಲ್ಲಿ ಅವರು ತಮ್ಮ ಪ್ರೀತಿಯ ನಾಯಿಮರಿಗಳ ಜೊತೆ ತಮ್ಮನ್ನು ಮುಂದೆ ಹಿಮದಲ್ಲಿ ಇಡಬೇಕೆಂದು ಬಯಸಿದ್ದರು ಎನ್ನುವ ವದಂತಿಯನ್ನು ಹಬ್ಬಿಸಿತ್ತು, ಆದರೆ ಹಿಲ್ಟನ್ ದಿ ಎಲೆನ್ ಡಿಜೆನೆರೆಸ್ ಶೋ ಎಂಬ ಟಿ.ವಿ ಸಂದರ್ಶನದಲ್ಲಿ ಈ ವದಂತಿಯನ್ನು ತಳ್ಳಿಹಾಕಿದ್ದಾರೆ. ಹಿಲ್ಟನ್‌ ಮತ್ತು ಅವರ ಗೆಳೆಯ ರಿಕ್ ಸಲೊಮನ್‌ರವರ ಲೈಂಗಿಕ ವಿಡಿಯೋವನ್ನು 2003ರಲ್ಲಿ ರಿಕ್ ಸಲೊಮನ್ ಅಂತರ್ಜಾಲದಲ್ಲಿ ಸೊರಿಕೆ ಮಾಡಿದ್ದರು. ನಂತರ ಕಾನೂನಿನ ಕ್ರಮಕ್ಕೆ ಪ್ರಯತ್ನ ನಡೆದರು ಸಹ "ಒನ್ ನೈಟ್ ಪ್ಯಾರೀಸ್" ಎಂಬ ಡಿವಿಡಿ ಬಿಡುಗಡೆಯಾಯಿತು. "ದಿ ಸಿಂಪಲ್ ಲೈಫ್" ರಿಯಾಲಿಟಿ ಶೋನ ಪ್ರಥಮ ಪ್ರದರ್ಶನ ಕಾಣುವ ಒಂದು ವಾರ ಮೊದಲೇ ಈ ಡಿವಿಡಿ ಕಾಣಿಸಿಕೊಂಡಿತ್ತು. ಡಿಸೆಂಬರ್20, 2008ರಂದು ಬೆಳಗಿನಜಾವ ಸರಿಸುಮಾರು ನಾಲ್ಕು ಗಂಟೆಗೆ, ತಲೆಗವಸಿನ ಉಣ್ಣೆಯ ಮೇಲಂಗಿ ಮತ್ತು ಕೈಗವಸುಗಳನ್ನು ತೊಟ್ಟ ಒಬ್ಬ ವ್ಯಕ್ತಿ ಹಿಲ್ಟನ್ಸ್‌‍ರವರ ಮುಲ್ಹೋಲ್ಯಾಂಡ್ ಏಸ್ಟೇಟ್ಸ್‌‍‌ನ ಲಾಸ್‌‍ಏಂಜಲೀಸ್ ಮನೆಗೆ ನುಗ್ಗಿ $2ಮಿಲಿಯನ್ ಡಾಲರ್ ಬೆಲೆಬಾಳುವ ಕಂಠವಸ್ತ್ರಾಭರಣಗಳು ಮತ್ತು ಅವರ ಮಲಗುವ ಕೋಣೆಯಲ್ಲಿನ ಹಲವು ವಸ್ತುಗಳನ್ನು ಕೊಳ್ಳೆ ಹೊಡೆದಿದ್ದನು. ಈ ಸಮದಲ್ಲಿ ಹಿಲ್ಟನ್‌ರವರು ಮನೆಯಲ್ಲಿ ಇರಲಿಲ್ಲ ಮತ್ತು ಮನೆ ಮೇಲೆ ನಡೆದಂತಹ ಕಳ್ಳರ ದಾಳಿಯಲ್ಲಿ ಯಾರಿಗೂ ಗಾಯಗಳಾಗಿರಲಿಲ್ಲ. ಇದು ಅವರ ಆತ್ಮೀಯರೇ ಯಾರೋ ಮಾಡಿರುವಂತಹ ಕೆಲಸವೆಂದು ಊಹಿಸಲಾಗಿದೆ.

ವೃತ್ತಿ
ವೈಯಕ್ತಿಕ ಜೀವನ
ಡಿಯುಐ ಬಂಧನ ಮತ್ತು ವಾಹನ ಚಾಲನೆಯ ನಿಯಮ ಉಲಂಘನೆಗಳು
2008 ವಿಡಂಬನಾರ್ಹ ಅಧ್ಯಕ್ಷೀಯ ಪ್ರಚಾರ ಆಂದೋಲನ